Το σπίτι είναι πανέμορφο και αρκετά προσβάσιμο για τα δεδομένα του νησιού. Μεγάλο plus το ότι έχει parking. Το μπαλκόνι είναι αρκετά ευρύχωρο, με μεγάλη τραπεζαρία που χωράνε άνετα να κάτσουν μια ντουζίνα άτομα. Οι εσωτερικοί χώροι είναι όμορφα διακοσμημένοι, το σπίτι είναι πετρόχτιστο με καλλιτεχνικές πινελιές από τσιμεντοκονία που προσδίδουν έναν όμορφο συνδυασμό παραδοσιακής και σύγχρονης αισθητικής. Είναι δίπλα στο κέντρο του Τριαντάρου όπου κυριολεκτικά στα 20 μέτρα βρίσκεις καφέ, φαγητό και η περιοχή είναι ευχάριστη για βραδινές βόλτες.
Το μόνο πρόβλημα που εντοπίσαμε είναι ότι επειδή το σπίτι είναι πετρόκτιστο και δεν είναι διαμπερές, είχε λιγάκι υγρασία η οποία όμως δεν αποτέλεσε κανένα πρόβλημα κατά τη διαμονή μας, δεδομένου ότι υπήρχε αφυγραντήρας. Συμπερασματικά λοιπόν έχω να πω πως περάσαμε πολύ ωραία, μιας και το σπίτι είναι πανέμορφο, προσβάσιμο, ευρύχωρο και άνετο για έως 5 άτομα.